Villa Tuscana Wedding Village (Trou-onthaalplek) | SARIE BRUID
Villa Tuscana Wedding Village in Midrand, Gauteng, is 'n uitsoek-onthaalplek vir troues en ander spesiale geleenthede. Dit maak nie saak of jou onthaal groot of klein is nie, dié pragtige eiendom van 4 hektaar met sy 102 vier-ster-gastekamers en 6 onthaalsale bied jou die ideale omgewing vir 'n geselligheid wat nog lank onthou sal word teen 'n ongelooflike prys.
Daarom is dit geen wonder dat dit deur die ABIA Bride's Choice as een van die top-onthaalplekke vir troues in Gauteng aangewys is nie.
Dis nie aldag dat jy die geleentheid kry om te kan kies of jy jou troue binne of buite gaan hou nie, met 'n keuse uit 6 onthaalsale waarvan die styl wissel van klassiek-elegant tot romanties, Oosters en selfs 'n lapa. Gerieflik vir die bruid is 'n kamer tot haar beskikking waar sy en haar gevolg hul voorbereidings kan doen, asook 'n wittebrood-suite en eksklusiewe verblyf vir gaste wat wil oorbly.
Voeg hierby 'n pragtige groen tuin en 'n helikopter-landingsblad reg in die middel. Gee jou verbeelding vrye teuels en verbeel jou hoe onvergeetlik dit gaan wees as jy in 'n helikopter by jou troue opdaag.
DIE STANDAARD-TROUPAKKET SLUIT IN
Breekgoed, messegoed, tafels en standaard-stoele
Standaard-tafellinne in wit, goud of ivoor
'n Komplimentêre bruidskamer vir 24 uur
'n Keuse tussen 6 kapelle
Komplimentêre trou-ontbyt vir die bruid en bruidegom
Van die pakkette sluit wit stoel-oortreksels, breekgoed met silwer onderborde en meer in!
As jy nie 'n pakket kry wat aan jou vereistes voldoen nie, is die bekwame personeel enige tyd bereid om vir jou 'n pakket te help ontwerp wat aan jou smaak en begroting voldoen.
Die Villa Tuscana Wedding Village het beth din-goedkeuring om kosjer-troues aan te bied, en het ook al suksesvol gesellighede aangebied waar halaal- en outentieke kos van noord- en suid-Indië voorgesit is.